龙溪漱石诗词平台李晓军作品选(二)
雨后携小侄漫步园林 草径相牵语不休,无关政治与潮流。 调皮最爱摇花树,洒出珍珠饰满头。 过浮桥 鸣泉幽谷自天然,足踏凉风心胆悬。 摇摆人生飘不定,红尘一悟过三千。 穿越草甘沙漠 沙丘沙海送温情,任尔狂奔任尔行。 毕竟青山遮不住,暮春风卷露狰狞。 客宿蒙古包 白菇珠撒阳坡美,日射帘中别有天。 此夜毡房同作客,谁能独醒不成眠。 敖包相会石畔遐想 体态丰腴已忘年,敖包石畔念前缘。 天涯遥望歌相会,心与雄鹰万里旋。 无题 眉山已见诗情阻,笔路难寻墨韵来。 与月交流陈旧事,向花倾诉泛红腮。 漫步卧龙湖 身到桥中风打旋,江涛拍岸起寒烟。 心酸欲诉凭栏问,何日卧龙腾九天。 次白丁《中秋前十日漫笔》韵 忘却浮云抛俗心,东篱把酒抚瑶琴。 幽弦逸出清辉冷,宦海挣来套路深。 可叹豪门骄二代,难禁净土少知音。 而今高雅常光顾,只向秋风作笑吟。 秋日遣怀 雨霁天开美景寻,锦乌迎我入枫林。 高风摇落青春色,丽日抚平苍老心。 漫步山间凉热探,抒怀意境浅深斟。 归途摘取霞千朵,不使年华做苦吟。 秋日私语 又是一年秋幕垂,挥毫未忘解愚时。 随鹰逐梦翱天际,伴友同行舞墨池。 璞玉精雕刀用巧,真金火炼志难疲。 开心喜得两三句,总以新篇慰故知。 老父多年患病 中秋相与小区聊行有感 蹒跚石径手相牵,多少曾经步履坚。 老病缠身空落寞,亲情出口总茫然。 常从话里儿时忆,每向心间夙梦圆。 佳节相望邀朗月,眼中泪泣涌如泉。 鹧鸪天 · 无题 春种秋收着意陪,芳园有杏不须梅。和风细雨诗苗绿,步仄调平雅道徊。 真有羡,更忘归,赏花眉黛泛红绯。问蝉窗外为何唱,伴我长吟妙曲来。 鹧鸪天 · 无题 细雨斜风夜渐凉,空庭无计慰沧桑。新醅一盏驱寒意,古韵几篇咏艳阳。 人已醉,雁南翔。拙诗偶寄亦衷肠。千言万语因何事,思绪无边在远方。 思佳客 · 秋兴(一) 遇雨眉间两点愁,空庭踱步意难收。枫林隐隐隔青眼,云雾重重染白头。 添自信,上层楼,墨香盈袖写春秋。经年不畏诗途苦,横笔南山揽九州。 思佳客 · 秋兴(二) 放下虚名卸战袍,近山近水自逍遥。每临幽壑胸襟阔,久沐唐风品性高。 忘过去,看今朝,欢歌一曲韵凌霄。浮生不作伤怀客,展翅雄鹰万里翱。 思佳客 · 晨路 破晓东方日出关,柴门身后首当先。轻盈步履身腰健,坦荡情怀路道宽。 规划后,笑谈间,轮番改造信无闲。沈城新貌随时进,我为繁荣一瓦援。 思佳客 · 秋夜作 玉兔流晖泻雅轩,些些过往汇诗篇。一年风雨倏然过,万里云霞时刻牵。 吟品贵,咏松坚。真诚慰籍太难删。倾怀灯下谁相伴,黄菊枝头绽笑颜。 定风波 · 秋日寄怀 节序逢秋叶渐黄,凭栏怅望暗神伤。春去耕耘挥汗雨,诗路,烟岚云岫隐霞光。 乱绪理来空落寞,求索,清贫自守自开荒。雅道高翔期与共,圆梦,平生故事墨中藏。 临江仙 · 攀岩 追梦如猿身手试,斯时堪诩为峰。青崖耸立入苍穹。锁钩腰带系,丽日照娇容。 极顶登来姿飒爽,此间方寸悬空。舒眸可见有芳踪,凌云激壮志,坦荡啸长风。